Granaz Moussavi

Granaz Moussavi (Parsi: گراناز موسوی) ialah seorang penyair, pengarah filem dan penulis skrip kontemporari berketurunan Iran-Australia. Beliau terkenal dengan puisinya yang bersifat avant-garde pada tahun 1990-an. Filem cereka sulungnya My Tehran for Sale (2009) merupakan filem Australia-Iran yang diterbitkan secara bersama, malah diiktiraf di peringkat antarabangsa. Filem cereka keduanya When Pomegranates Howl telah dicalonkan untuk Anugerah Skrin Asia Pasifik ke-14 sebagai Filem Cereka Remaja Terbaik dan dipilih sebagai penyertaan daripada Australia untuk Filem Cereka Antarabangsa Terbaik di Anugerah Akademi ke-94.

 Kehidupan awal dan pendidikan 
Granaz dilahirkan di Tehran. Bapanya, Hashem Moussavi, merupakan seorang jurutera bunyi terkenal di Iranian National TV (Jaam-e Jam) dan dalam industri filem. Manakala ibunya, Parvin Chegini Farahani, merupakan seorang penggred video.[petikan diperlukan]

Beliau bersekolah di sekolah rendah Razi dan sekolah menengah Hadaf di Tehran.[petikan diperlukan]

Minatnya terhadap pawagam dan teater mengubah fikirannya untuk menyambung pelajaran di peringkat tinggi. Beliau mengundurkan diri daripada BS di Universiti Alzahra dan mengikuti pelbagai kursus drama di Tehran yang berfokuskan kepada lakonan. Ini termasuk bengkel drama Hamid Samandarian di Pertubuhan Teater Tehran, serta kelas lakonan secara kecil-kecilan yang diadakan oleh Mahin Oskoui di apartmennya.

Pada tahun 1997, Granaz telah berpindah ke Australia bersama keluarganya. Hal ini menyebabkan beliau beralih tumpuannya daripada lakonan kepada kajian skrin dan pembikinan filem. Pada tahun 2002, beliau membuat filem penghormatannya A Short Film About Color, yang dirakam oleh sinematografer terkenal Iran Firooz Malekzadeh. Filem pendek itu menyebabkan Granaz memperoleh anugerah pengarah terbaik dari Flinders University di Adelaide, dan keahlian kehormat kepada Australian Screen Directors Authorship Collecting Society (ASDAS).

 Penulisan 
Pada usia 17 tahun, Granaz mula menulis secara profesional sebagai penyemak buku dan pengkritik sastera di majalah sastera Donyaye Sokhan (Parsi: مجلهٔ ادبی دنیای سخن) di Tehran.

Puisi pertamanya diterbitkan pada tahun 1989. Sejak itu, beliau terus menulis dan menerbitkan puisi dalam pelbagai majalah dan koleksi di Iran dan dari negara lain.

Granaz menerbitkan buku pertamanya, خط خطی روی شب (rumi: Khatkhati Rooye Shab, Melukis Pada Waktu Malam), daripada secara kecil-kecilan di Tehran pada tahun 1996, sehinggalah menerima sambutan yang meluas.

Buku keduanya, پابرهنه تا صبح (rumi: Paberahneh Ta Sobh, Berkaki Ayam Hingga Pagi), merupakan pemenang tahunan buku puisi terbaik Karnameh (Parsi: جایزه شعر کارنامه یاجایزه شعر امروز ایران) pada tahun 2001 dan telah terlibat sekurang-kurangnya pada edisi ke-4. Beliau telah menerbitkan koleksi ketiganya, آوازهای زن بی اجازه (rumi: Avazhaye Zan e Biejazeh, Lagu-lagu Wanita Terlarang), pada tahun 2003. Edisi keduanya telah diterbitkan.

Puisi beliau telah dibuat sebagai antologi di seluruh dunia dan koleksi dwibahasa solo beliau telah diterbitkan di Perancis oleh penerbit MEET.

Granaz menerbitkan Les Rescapes De La Patience (diterjemahkan oleh Farideh Rava beserta mukadimah oleh Jean Baptiste Para) selepas residensi sastera yang ditaja di Saint Nazaire, Perancis.

Pada tahun 2004, tesis DEA di Universiti Sorbonne (Paris III) mengenai puisinya telah dikemukakan oleh Etienne Forget.

Selepas menerima ijazah Kepujian dari Universiti Flinders, Granaz diterima masuk ke AFTRS, Australian Film, Television, and Radio School di Sydney. Beliau lulus dengan ijazah pascasiswazah dalam bidang penyuntingan filem pada tahun 2006. Beliau merupakan calon kedoktoran dengan biasiswa di University of Western Sydney yang menyelidik "The Aesthetics of Poetic Cinema". Beliau telah membuat beberapa filem pendek dan dokumentari, serta berperanan dalam menyertai pembuatan beberapa filem cereka.

Dalam bidang puisi, beliau telah mempersembahkan banyak pembacaan puisi di seluruh dunia, termasuklah penyertaannya dalam Festival Musim Luruh Paris pada tahun 2000 (diperkenalkan dan diterjemahkan oleh Media Kashigar, diuruskan oleh Alain Lance), SOAS/London University pada tahun 2001, Vienna dan Mondorf/Luxembourg pada tahun 2003, Saint Nazaire, Nantes, Marseille, Arlence/Perancis pada tahun 2004-2005, Sydney/Australia pada tahun 2005, "Caravan of poetry" melalui Paris, La Rochelle, Marseille, Poitier, dan Nantes/Perancis pada tahun 2006, Festival Puisi Antarabangsa Kelima "Merci Poesie", Göteborg/Sweden pada tahun 2008, Festival Seni dan Kesusasteraan Iran, San Francisco/USA pada tahun 2009. Beliau memberikan syarahan dan diikuti dengan bacaan puisi di Universiti Stanford pada Februari 2009 dan Universiti California di Irvine pada Januari 2011.

Banyak penulisan mengenai puisi Granaz telah dibuat, termasuklah yang ditulis oleh beberapa penulis dan pengkritik Iran yang terkenal seperti M. Azad, Jalil Doustkhah, Mohammad Rahim Okhovat, Shahrnoush Parsipour, dan Ali Babachahi. Puisi beliau telah diterjemahkan dan diterbitkan dalam bahasa Perancis, Inggeris, Sweden, Sepanyol, Portugis, dan Kurdi. Pada tahun 2006, beliau telah disenarai pendek dalam pertandingan peringkat tempatan, seluruh negeri da negara, lalu memenangi hadiah Holding Redlich untuk "pitch" skripnya di Persatuan Pengeluar Skrin Australia. Hadiahnya merupakaan tajaan untuk lawatan ke Festival Filem Cannes pada tahun 2007 untuk membentangkan idea projeknya di pasaran filem. Filem cereka pertamanya My Tehran for Sale (Parsi: تهران من، حراج, rumi: Tehran-e-man, Haraj), sebuah produksi tahun 2009 yang dirakam pada Julai/Ogos 2008 di Tehran. Filem yang ditulis dan diarahkan oleh Granaz itu merupakan kolaborasi dipilih yang pertama di antara Iran dan Australia. Ia ditayangkan di Festival Filem Adelaide, dan merupakan pilihan Festival Filem Antarabangsa Toronto secara rasmi pada September 2009, Festival Filem Antarabangsa Vancouver, Festival Filem Antarabangsa Pusan (Oktober 2009) dan Festival Filem Antarabangsa Mannheim-Heidelberg (November 2009), Muzium Seni Moden New York (MoMA) (Januari 2010), Festival Filem Antarabangsa Rotterdam (Januari 2010), Festival Prague - Febiofest, 2010 Filem Festival Cinema Novo Brugges, 2010 CPH:PIX Festival Filem Antarabangsa Copenhagen, 2010 Festival Filem Antarabangsa Guadalajara Mexico, Festival Filem Pengembaraan Sydney, Festival Filem Antarabangsa Las Palmas de Gran Canaria, HRAFF 2010, Festival Filem Antarabangsa  Fukuoka 2010, Festival Filem Antarabangsa New York 2010, Global Lens USA 2010 dan Festival Filem Dialog Kebudayaan New York 2011.

My Tehran for Sale ialah pemenang Independent Spirit Inside Film Awards 2009. Ia memenangi anugerah juri untuk Filem cereka terbaik di Festival Filem TriMedia pada tahun 2010.

When Pomegranates Howl dicalonkan sebagai Anugerah Skrin Tahunan Asia Pasifik ke-14 sebagai Filem Cereka Belia Terbaik.

 Anugerah dan pengiktirafan 

 Anugerah Pengarah Terbaik, Universiti Flinders, 2002
 Anugerah Juri untuk Filem Cereka Terbaik di Festival Filem TriMedia, 2010
 Moussavi merupakan juri ke-60 International Filmfestival Mannheim-Heidelberg (Jerman) 2011, serta anugerah Independent Spirit IF Award 2010 (Australia).

 Filemografi 

 2020                 When Pomegranates Howl 

 2008                  My Tehran for Sale, sebuah filem cereka (sebagai penulis/pengarah/diterbitkan oleh Cyan Films), pilihan rasmi dari Festival Filem Antarabangsa Toronto (Sep 2009), pemenang Independent Spirit Inside Film Awards 2009
 2008                 Into Pieces, sebuah video seni.
 2007                 Rats Sleep at Night, sebuah drama pendek.
 2006                 1001 Nights, sebuah dokumentari tentang puisi Parsi dalam buangan.
 2005                 Narrative Theatre Workshop, video berdurasi 5 jam, Penerbit: Relationships SA
 2004                 Just Tenants of the Earth, dokumentari 30 minit mengenai pelarian dan pendatang dari kalangan remaja di Australia
 2004                 A Slice Of Tehran Girls, dokumentari 30 minit mengenai gadis muda di Tehran.
 2002                 A Short Film About Color, filem fiksyen pendek berdurasi 10 minit, pengeluaran Honors, Universiti Flinders.
 2002                 Dokumentari yang belum lengkap mengenai pusat tahanan Woomera.
 2000                 A Letter to a Friend, dokumentari 8 minit, Universiti S.A.
 1999                 The Restroom, sebuah drama dokumentari selama 8 minit, Universiti Flinders.
 1999                 Smoke, iklan 27 saat.

sebagai penyunting:

 2006                  Love On Track, sebuah drama 4 minit, Pengarah: Alison Heather.
 2005                  Karma, filem pendek percubaan berdurasi 3 minit, Pengarah: Josh Tylor, AFTRS.
 2005                  Look Sharp, sebuah drama 8 minit, Pengarah: Amy Gebhardt, AFTRS. Pemenang filem pelajar terbaik di Festival Filem Melbourne Antarabangsa.
 2005                  Rock! I gave you the best years of my life, sebuah dokumentari 6 minit, Pengarah: Mathew Walker, AFTRS.
 2003-2004        Turtles Can Fly,Sebuah filem cereka oleh Bahman Ghobadi, Tehran-Iran & Kurdistan-Iraq. (penyuntingan digital pada set)

 Bacaan lanjut 




 Rujukan 



 Pautan luar 

 Biografi Pengarang, Granaz Moussavi di Pusat Imej Bergerak Australia
 Tehran Saya Untuk Dijual
 Treler
 temuduga VOA
 GRANAZ MOUSSAVI: Biografi - Anugerah Skrin Khusus Asia
 Senarai buku terbitan Granaz Moussavi
 Festival Filem Antarabangsa Toronto/My Tehran Untuk Dijual
 Festival Filem Antarabangsa Vancouver/My Tehran Untuk Dijual
 Ulasan Filem Moussavi di The Hollywood Reporter
 Semakan Harian Skrin
 Temu bual Indiewire
 Kajian Umur
 Apabila Pencalonan Delima Meraung
 Granaz Moussavi, IMDb
Kategori:Orang hidup
Kategori:Kelahiran 1976
Kategori:Rencana sempena Wiki Cinta Ramadan 2025